આવી સમજણ માણસ નાં માનસમાં આવતા ધણી વાર લાગે છે ,આ માટે માણસે ધ્યાન યોગની સાધના અને સ્વાધ્યાય કરવા પડે છે, પોતાની જાતનો અભ્યાસ કરવો પડે છે, ,આ વિચાર ઉત્પન્ન થવો અને વિકસાવવો એ ખુબજ  આજના જમાનામાં બહુ જ અધરું કામ છે, પણ જો માણસ પુરુષાર્થ ધેર્ય ધરીને કરે  તો સિદ્ધિ હાથ વગી થાય જ છે ,ત્યારે એક બીજામાં પ્રેમ ભાવ, સર્વના કલ્યાણની વૃતિ,વધવા લાગે છે, ને ચારે કોર શાંતિ સુખ અને ઉન્નતી  દેખાવા માડે છે,  આમ માણસને સત્યના રસ્તે ચાલતા કરે, અને માણસને જુદા પડતા રોકે ને સત્યતા પૂર્વક જીવતા શીખવે તેનું નામ ધર્મ છે ,ધર્મનો અર્થ જ આ છે , જે સત્યને વરેલો હોય  તેજ ધર્મ છે,અને જીવનમાં સત્યનું આચરણ કરવું તેજ ધર્મ છે ,આ જગતમાં જે પોતાના મનને જીતે છે, તેજ મહાવીર કહેવાય ચાલો આપણે મહાવીર થઈએ, લડાઈમાં જીતનારને કોઈ મહાવીર કહેતું નથી પણ જે પોતાની વૃતિઓને જીતે છે એટલે કે મનને જીતે છે તેજ મહાવીર કહેવાય છે.